钦定古今图书集成/理学汇编/学行典/第188卷 > 刘改
## 钦定古今图书集成/理学汇编/学行典/第188卷 > 刘改

按《东阳县志》：刘改，万岁乡人，七世同居。元祐九年，提
刑罗适过其庐，题其谱曰：“人之子孙相聚及七世不
析居同爨而食者，凡五百馀口，无憎爱，无亲疏，无怨
不足者，此亦难有也。兄弟不相养，父子有闲言者，闻
之得无愧乎？子孙当守而终之，更能教子孙以道义，
使世学为儒为君子。此善知终者也。”